Diari Oficial de la Generalitat Valenciana


Sumari del DOGV 4272, del 17-06-2002 (2002/6446)

Informació pública de l'alternativa tècnica del programa per al desenvolupament de l'actuació integrada de la unitat d'execució nº 3 de sòl urbà residencial en l'Àrea de Repartiment l'Estació de l'Alcúdia de Crespins.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4272

Data del DOGV
:   17-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6446


Organisme emissor
:   Ajuntament de l'Alcúdia de Crespins

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada de la unitat d'execució nº 3 de sòl urbà residencial en l'Àrea de Repartiment l'Estació de l'Alcúdia de Crespins. [2002/X6446]
  
Per part de Construcciones Bolvens, SL, s'ha formulat alternativa tècnica del programa per al desenvolupament d'actuació integrada per a la unitat d'execució nº 3 de sòl urbà residencial dins l'Àrea de Repartiment l'Estació de l'Alcúdia de Crespins. S'acompanya a l'alternativa tècnica esmentada, pla de reforma interior de millora, document d'homologació i avantprojecte d'urbanització, no s'adjunta resguard acreditatiu de la sol·licitud de cèdula d'urbanització ja que l'actuació urbanística esmentada comporta l'aprovació definitiva de la comunitat autònoma.
  
Per resolució d'Alcaldia de 10 de juny de 2002, dictada de conformitat amb els articles 45 i 46 de la Llei 6/94, Reguladora de l'Activitat Urbanística, s'ha acordat:
  
Primer. Sotmetre a informació pública durant 20 dies el programa per al desenvolupament d'actuación integrada per a la unitat d'execució nº 3 de sòl urbà residencial dins l'Àrea de Repartiment l'Estació de l'Alcúdia de Crespins, així com el Projecte d'urbanització, mitjançant la inserció del present decret en un diari d'informació general de la Comunitat Valenciana i en el Diari Oficial de la Generalitat Valenciana. Simultàniament se sotmet a informació pública el Pla de Reforma Interior i l'annex d'homologació durant un mes. S'acorda alhora remetre avís als titulars cadastrals amb el contingut del present edicte. Els terminis indicats es computaran des de la publicació de l'anunci en el Diari Oficial de la Generalitat Valenciana.
  
Segon. La documentació referida en el paràgraf anterior estarà dipositada a les oficines municipals de l'Ajuntament de l'Alcúdia de Crespins, situades a la plaça de la Constitució nº 3, de la citada localitat. Durant el període d'informació pública qualsevol persona podrà sol·licitar que li siga exhibida la documentació presentada per a consulta en les dependències municipals, i s'hi podran presentar tant al·legacions com alternatives tècniques que vulguen competir amb l'exposada al públic.
  
Tercer. Les proposicions jurdicoeconòmiques hauran de presentar-se durant els cinc dies hàbils següents al venciment de l'últim dels terminis d'informació pública, a l'objecte que estes es presenten una vegada transcorreguts els terminis per a presentar al·legacions a la totalitat de la documentació exposada. Si durant els 10 primers dies d'informació pública cap persona es comprometera de presentar alternativa tècnica substancialment distinta a la inicial i en prestara caució, els anteriors terminis es prorrogaran per 20 dies addicionals, i la pròrroga esmentada s'anunciarà al tauler d'anuncis de l'Ajuntament, i es comunicarà als qui per desconèixer-la hi presenten pliques prematurament.
  
Quart. L'acte d'obertura de pliques tindrà lloc el primer dia hàbil següent a l'acabament del termini per a presentar-les.
  
Quint. En compliment de l'article 59.4 de la Llei 30/92, es dóna avís del contingut d'este decret als titulars cadastrals respecte dels quals es manca de dades d'identificació i/o domicili fiscal: polígon 4, parcel·la, titular desconegut.